Mit 39 Joahr is da Scholz 1826 wieda nåch Wean, und zwoa auns Theater in der Josefstadt gaunga. Åbn Mai 1827 håt daunn sei Karrier aum Theater an der Wien ois Staberl in Adolf Bäuerle sein Stückl Die Bürger in Wien augfaungt. Daunn woar a da Klapperl in Carl Meisl sein Stückl „Die schwarze Frau“ (Musi vom Adolf Müller senior), wo sei Gspüi mit seina groteskn Figua mit Blähhois und „keiner Stimme“ des Publikum so begeistat håt, dasss nåch an Couplet zehn moi nåch eahm gschrian haum.